Mercedes-Benz O 530 GL CapaCity na linke  v Bratislave
Mercedes-Benz Citaro vo francúzskom meste Longueau
Mercedes-Benz Citaro na linke E v nemeckom meste Essen
**Mercedes-Benz Citaro** (typové označenie **O 530**) je nízkopodlažný autobus, vyrábaný spoločnosťou EvoBus, ktorú vlastní koncern Daimler AG.

Výroba
------

Od roku 1997 sa vyrába v závode v nemeckom Mannheime a francúzskom Ligny-en-Barrois, od roku 2003 sa niektoré časti vyrábajú v Holýšove v Plzenskom kraji. Niektoré súčiastky sa dodávajú aj z Turecka.

Varianty autobusu Citaro
------------------------

Autobusy Citaro pre mestskú prevádzku:

* O 530 K: dĺžka 10,5 m, 2 nápravy, 2 (alebo 3) dvere
* O 530: dĺžka 12 m, 2 nápravy, 2 (alebo 3) dvere
* O 530 BZ: dĺžka 12 m, 2 nápravy, 3 dvere, s vodíkovými palivovými článkami
* O 530 L: dĺžka 15 m, 3 nápravy, 2 (alebo 3) dvere
* O 530 G: kĺbový voz, dĺžka 18 m, 3 nápravy, 3 (alebo 4) dvere
* O 530 GL: kĺbový voz (CapaCity), dĺžka 19,5 m, 4 nápravy, 4 dvere
* O 530 GL II: kĺbový voz (CapaCity L) dĺžka 21 m, 4 nápravy, 4 (alebo 5 dverí) dvere
* O 530 LE: čiastočne nízkopodlažný voz (Low Entry), dĺžka 12 m, 2 nápravy, 2 (alebo 3) dvere

Autobusy Citaro pre prímestskú prevádzku:

* O 530 Ü: dĺžka 12 m, 2 nápravy, 2 dvere
* O 530 MÜ: dĺžka 13 m, 2 nápravy, 2 (alebo 3) dvere
* O 530 LÜ: dĺžka 15 m, 3 nápravy, 2 (alebo 3) dvere
* O 530 GÜ: kĺbový voz, dĺžka 18 m, 3 nápravy, 3 dvere
* O 530 LE Ü: čiastočne nízkopodlažný voz (Low Entry), dĺžka 12 m, 2 nápravy, 2 dvere
* O 530 LE MÜ: čiastočne nízkopodlažný voz (Low Entry), dĺžka 13 m, 2 nápravy, 2 dvere

V roku 2005 výrobca EvoBus začal s výrobou novej verzie autobusu, ktorá spĺňa prísnejšie emisné limity, t. j. Euro IV a Euro V. Okrem hlavnej zmeny v oblasti adaptácie na motory novej generácie bol vykonaný facelift; po prvýkrát od roku 1997 sa tak zmenila predná maska autobusu. Na jeseň 2006 sa prestala vyrábať staršia verzia. Novšie modely LE a LE Ü boli vždy vyrábané už v novšom prevedení.

Technické údaje (štandardný 12 m model)
---------------------------------------

* dĺžka: 11950 mm
* výška: 3009 mm
* šírka: 2550 mm
* hmotnosť: 10,9 t

Vozidlo je vybavené automatickou prevodovkou s retardérom, nízkopodlažnými vstupmi na predných dvoch dverách a čalúnenými sedadlami.

Výskyt
------

Citaro jazdí v Berlíne, v Ríme a v Istanbule (v počte 430 ks). 

Na Slovensku jazdia v Bratislave, v Poprade a v Ružomberku.

Mestská hromadná doprava v Poprade prevádzkuje 16 kusov autobusov verzií C2 K (dodané v 1/22 – 12/22) 8ks ,O 530 2ks,C2 6ks

V Česku jazdí v Českej Lípe, Děčíne, Jindřichovom Hradci, Kolíne (od roku 2003), Kyjove, Mělníku, Mladej Boleslavi, Mníšku pod Brdy (od 2004), Pelhřimove, Písku (od 2000), Prahe; od 2004), Tepliciach (od 2004), Třebíči a Žďári nad Sázavou (od 2001).

Od decembra 2008 jazdí model O 530 GL (CapaCity) v Bratislave.

Galéria
-------

* Mercedes-Benz Citaro na linke 1s poľskom meste Bielsko-BialaMercedes-Benz Citaro na linke 1s poľskom meste Bielsko-Biala
* Mercedes-Benz Citaro na konečnej zastávke v českom meste PísekMercedes-Benz Citaro na konečnej zastávke v českom meste Písek
* Mercedes-Benz Citaro na linke 634 v nemeckom meste WeinheimMercedes-Benz Citaro na linke 634 v nemeckom meste Weinheim
* Mercedes-Benz Citaro Low Entry na výstave v PraheMercedes-Benz Citaro Low Entry na výstave v Prahe
* Interiér autobusuInteriér autobusu
* Mercedes-Benz Citaro na linke 3 v nemeckom meste PassauMercedes-Benz Citaro na linke 3 v nemeckom meste Passau

Referencie
----------

1. ↑  Informácie na stránke SPVD

Iné projekty
------------

Commons
* Spolupracuj na Commons Commons ponúka multimediálne súbory na tému **Mercedes-Benz Citaro**

Externé odkazy
--------------

* Galéria na stránke TRANSBUS